Contingut
Índex 🔎︎

# Definició de capçaleres i peus diferents

Podeu utilitzar capçaleres i peus diferents a les pàgines del document, sempre que aquestes pàgines utilitzin estils de pàgina diferents. El LibreOffice inclou diversos estils de pàgina predefinits, com ara Primera pàgina, Pàgina esquerra i Pàgina dreta. A més, també podeu crear estils de pàgina personalitzats.

També podeu utilitzar la disposició de pàgina reflectida si voleu afegir una capçalera a un estil de pàgina que tingui marges de pàgina interns i externs diferents. Per a aplicar aquesta opció a un estil de pàgina, trieu Format ▸ Pàgina, feu clic a la pestanya Pàgina i a l'àrea Paràmetres de la disposició trieu Reflectit en el quadre Disposició de la pàgina.

Per exemple, podeu utilitzar els estils de pàgina per definir capçaleres diferents per a les pàgines parelles i senars d'un document.

1. Obriu un document de text nou.

2. Trieu Visualitza ▸ Estils i feu clic a la icona Estils de pàgina de la barra lateral.

3. Feu clic amb el botó dret a "Pàgina dreta" a la llista d'estils de pàgina i trieu Modifica.

4. Al diàleg Estils de pàgina, feu clic a la pestanya Capçalera.

5. Seleccioneu Activa la capçalera i feu clic a la pestanya Organitzador.

6. Seleccioneu "Pàgina esquerra" al quadre Estil següent.

7. Feu clic a D'acord.

8. A la finestra Estils, feu clic amb el botó dret a l'element «Pàgina esquerra» de la llista d'estils de pàgina i, tot seguit, trieu Modifica.

9. Al diàleg Estils de pàgina, feu clic a la pestanya Capçalera.

10. Seleccioneu Activa la capçalera i feu clic a la pestanya Organitzador.

11. Seleccioneu "Pàgina dreta" al quadre Estil següent.

12. Feu clic a D'acord.

13. Feu doble clic a «Pàgina dreta» a la llista d'estils de pàgina per a aplicar l'estil a la pàgina actual.

14. Introduïu text o gràfics a la capçalera de l'estil Pàgina esquerra. Una vegada s'hagi afegit la pàgina següent al document, introduïu text o gràfics a la capçalera de l'estil Pàgina dreta.

Temes relacionats

Quant a les capçaleres i els peus

Creació d'un estil de pàgina basat en la pàgina actual

Inserció del nom i del número de capítol en una capçalera o en un peu

Formatació de capçaleres i peus